**Mestská polícia Skalica upozorňuje a vyzýva**

**Seniori, pozor na podvodníkov!**

Mestská polícia Skalica opätovne upozorňuje seniorov a občanov mesta Skalica, aby boli ostražití pred podvodníkmi, ktorí ZNEUŽÍVAJÚ ICH DÔVERU A SÚCIT.

PRÍBEHY, ktorými sa snažia podvodníci okradnúť dôveryhodných seniorov:

* dopravná nehoda, pri ktorej sa rodinný príslušník zranil,
* výhodná kúpa vozidla či domu, na ktorú chýba časť peňazí,
* vydieranie mafiou a potreba zaplatenia za pokoj, a iné.

V súčasnosti je to využívanie STRACHU Z OCHORENIA COVID-19, kedy podvodník láka peniaze pre „príbuzného“, ktorý má byť na pľúcnej ventilácii a potrebuje vakcínu, za ktorú je potrebné zaplatiť vopred v hotovosti, alebo na účet v banke!

NEVERTE TÝMTO TVRDENIAM!

Obratom zavolajte svojim príbuzným a overte si uvádzané skutočnosti. Pri každom podozrení pokusu vylákať finančnú hotovosť je potrebné kontaktovať políciu na čísle 158 alebo 159.

PRAVDIVÝ PRÍBEH

Dňa 17.5.2021 o 15.40 hod. prijala hliadka MsP oznámenie od zamestnankyne banky v meste Skalica. Pracovníčka telefonicky uviedla, že majú v banke 80 ročnú seniorku, ktorá si chce z účtu vybrať v hotovosti 5.000 €. Podľa dôvodu výberu väčšej finančnej hotovosti, ktorý jej pri rozhovore uviedla, mohlo ísť o pokus spáchať podvod na tejto starej pani. Na základe preverenia príslušníkmi MsP bolo zistené, že seniorke mal telefonovať muž, ktorý sa predstavil ako vzdialený príbuzný seniorky, ktorý mimo mesta Skalica vykonáva službu kňaza. Pani sa posťažoval, že je ťažko chorý, má rakovinu a potrebuje na liečbu 5.000 €. Seniorku požiadal, aby hotovosť vybrala v banke, že si pre peniaze pošle. Nakoľko sa jednalo o podozrenie zo spáchania pokusu trestného činu podvodu za použitia vymyslenej legendy na chránenej osobe o súčinnosť boli požiadaní policajti Kriminálnej polície OR PZ Skalica a policajti Obvodného oddelenie PZ Skalica. Poverený príslušník skráteného vyšetrovania si prípad na mieste prevzal.